Фәнис Сәлахиев

Фәнис Сәлахиев, Фәнис Мөдәррис улы Сәлахиев (СәләхиевТатар энциклопедиясенең шәхесләр исемлеге. К.: ТР ФА Татар энциклопедиясе институты, 1997, 213нче бит) (1966 елның 5 мае, ССРБ, РСФСР, Киров өлкәсе, Малмыж районы, Иске Йөрек) — спортчы (гер күтәрү төре), тренер, РФ халыкара класслы спорт остасы (1993), атказанган спорт мастеры (2000), 7 мәртәбә дөнья чемпионы (1993 елдан башлап).

 Тәрҗемәи хәле 
1966 елның 5 маенда Киров өлкәсе хәзерге Малмыж районы Иске Йөрек авылында туган. Мәктәптә укыганда физик тәрбия укытучысы Рәхимулла Зиннәтов йогынтысында чаңгы спорты, классик көрәш, соңрак авыр атлетика белән шөгыльләнә. Үзендә көч, түземлек, тимер холык тәрбияли. Әлмәттә физик тәрбия техникумын тәмамлагач, авыр атлетика буенча тренер булып эшли. 1988 елдан башлап, тренерлык эше белән беррәттән,  белән мавыгып китә. Шушы елдан гер Олимпы үрләрен яулый башлый. В. И. Ленин исемендәге Киров дәүләт педагогика институтын тәмамлагач (1992), Татарстанга күчеп килә. Кукмара шәһәр тибындагы бистәсендә гер спорты төре белән җитди (һөнәри нигездә) шөгыльләнә (тренеры Владимир Николай улы Федоров, ТР атказанган тренеры). Үзенең нык көрәшче холкы, бик яхшы техникасы белән гер спортында зур уңышларга ирешә. 90кг, соңрак 90 кг нан югары авырлыкта двоеборьеда (толчок, рывок) чыгыш ясый, 32 кг авырлыктагы герне күтәрә. 1998 елда Рыбинскида узган РФ чемпионатында толчокта иң яхшы күрсәткеч бирә — герне 130 мәртәбә күтәрә, ике төрнекен кушкач — 230 мәртәбә күтәргән Двухпудовики на Волге. «Спортивная жизнь России», 1998, № 2.

Гер спорты буенча 1нче дөнья чемпионатында (1993, Липецк, РФ) 90 кг га кадәр авырлыкта җиңгәч, Татарстанда гер спорты буенча спорт секцияләре ачыла башлый.

 Спорттагы уңышлары 
 3 мәртәбә озын цикл буенча  РФ кубогы җиңүчесе Татарстанские гиревики – призеры Кубка России. tatcenter.ru, 03.07.2003
 3 мәртәбә Дөнья кубогы җиңүчесе (1993—1996)
 5 мәртәбә РФ чемпионаты җиңүчесе
 7 мәртәбә дөнья чемпионы
 Күп мәртәбә РФ рекордчысы
 Күп мәртәбә дөнья рекордчысы
 Искәрмәләр 

 Сылтамалар 
  Салахиев Фанис Мударрисович
  Фәнис Сәләхиев. «Милләттәшләр» порталы
 50px  Фанис Салахиев - шестикратный чемпион. Киножурнал Татарстан №16, 1999г. (YouTube видео, 2:14)
 50px  Дөнья чемпионаты (2000, Серпухов) (YouTube видео, 13:00)

Төркем:Әлмәт физик тәрбия техникумын тәмамлаучылар
Төркем:Вятка гуманитар университетын тәмамлаучылар
Төркем:Русиянең атказанган спорт осталары
Төркем:Россиянең халыкара класслы спорт мастерлары
Төркем:Русия чемпионнары
Төркем:Дөнья чемпионнары
Төркем:Татар спортчылары
Төркем:Гер күтәрүчеләр